Na temelju članka 3. i članka 6. Zakona o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na prijedlog Gradonačelnika, na 2. sjednici održanoj 18. srpnja 2025. godine, donosi

**O D L U K U**

**o izmjeni i dopuni Odluke o određivanju plaće i drugih prava gradonačelnika i zamjenika gradonačelnika**

**Članak 1.**

U Odluci o određivanju plaće i drugih prava gradonačelnika i zamjenika gradonačelnika (,,Službeni glasnik Grada Šibenika“, broj 12/22 – dalje u tekstu: Odluka), u članku 5. stavku 2. tekst: „koji dužnost obavlja profesionalno,“ briše se.

U istom članku iza stavka 1. dodaje se novi stavak 2. i glasi: „ Dužnosnik koji dužnost obavlja bez zasnivanja radnog odnosa ima pravo na mjesečnu naknadu za rad. Mjesečna naknada za rad dužnosnika iznosi 50% od umnoška koeficijenta za obračun plaće utvrđenog za dužnosnika koji dužnost obavlja profesionalno i osnovice za obračun plaće.“

U istom članku dosadašnji stavci 2., 3. i 4. postaju stavci 3., 4., i 5.

**Članak 2.**

Ova Odluka stupa na snagu osmog dana od dana objave u „Službenom glasniku Grada Šibenika“.

KLASA: 120-01/25-01/03  
URBROJ: 2182-1-02-25-2  
Šibenik, 18. srpnja 2025.

PREDSJEDNIK

dr.sc. Dragan Zlatović,v.r.